akupunyestory: meaning of ChIqUiTa~~
Posted by hanis a.k.a dek-an at 4:43 PM
xxdo mknO kecil mOlek...
sUme bOsau gOdang ade lah..
alorh..nenek nie damksd nye cm ut nk wat cm no ek??atoiiii...godang2 pon comel pe :D Amosi 4 | Beibele Inthaneteng | Phetolelo ya Lefase le Lefsa
4 “Ekwang lentšu le lena dikgomo tša Bashani+ tšeo di lego thabeng ya Samaria,+ tšeo di radiago baikokobetši,+ tšeo di pšhatlaganyago badiidi le tšeo di rego go beng ba tšona: ‘Tlišang re nweng!’
2 Mmuši Morena Jehofa o enne ka bokgethwa bja gagwe+ a re: ‘“Tsebang gore go tla matšatši ao le tlago go kukelwa godimo ka dikobi gomme le mašaledi a lena a gogwa ka dikgwega.+
3 Yo mongwe le yo mongwe wa lena o tlo tšwa+ thwii ka lešoba la morako; le tla lahlelwa Haremone,” o re’alo Jehofa.’
4 “‘Etlang Bethele le tlo tshela molao.+ Tshelang molao leboelela Giligala,+ le tlišeng dihlabelo tša lena mesong; ka letšatši la boraro le tlišeng dikarolo tša lena tša lesome.+
5 Thuntšhang muši wa dihlabelo tša tebogo tšeo di nago le komelo,+ le goeletšeng ditaba tša dibego tša boithaopo;+ di tsebatšeng, gobane ke tsela yeo le ratago ka yona, lena bana ba Isiraele,’+ o re’alo Mmuši Morena Jehofa.
6 “‘Le gona nna ke le bolaišitše tlala*+ metseng ka moka ya lena, ka le hlokiša senkgwa mafelong ka moka a lena;+ eupša ga se la ka la boela go nna,’+ o re’alo Jehofa.
7 “‘Ge e le nna ke bile ke le timile pula ya matlorotloro go sa šetše dikgwedi tše tharo gore go bunwe;+ ka neša pula motseng o mongwe, eupša go o mongwe ka se e neše. Go tla ba le tema ya tšhemo yeo e tlago go nelwa ke pula le tema e nngwe yeo go yona nka se nešego pula, yona e tla omelela.+
8 Metse e mebedi goba e meraro e be e thekeselela motseng o mongwe e le gore e yo nwa meetse,+ fela ya se kgolwe; eupša ga se la ka la boela go nna,’+ o re’alo Jehofa.
9 “‘Ke le otlile ka phišo le tlhakgama.+ Le ile la atelwa ke mašemo le dirapa tša merara, fela mego ya lena le mehlware ya lena ya jewa ke seboko;+ eupša ga se la ka la boela go nna,’+ o re’alo Jehofa.
10 “‘Ke le rometše leuba la bolwetši la go swana le la Egipita.+ Ka bolaya masogana a lena ka tšhoša,+ ka thopa le dipere tša lena.+ Ka rotošetša monkgo wa mešašeng ya lena dinkong tša lena;+ eupša ga se la ka la boela go nna,’+ o re’alo Jehofa.
11 “‘Ke ile ka le phekgola go etša ge nna Modimo ke be ke phekgola Sodoma le Gomora.+ Ke moka la ba bjalo ka legong leo le ntšhitšwego mollong;+ eupša ga se la ka la boela go nna,’+ o re’alo Jehofa.
12 “Ke ka baka leo ke tlago go go dira tšeo, wena Isiraele. Ka ge ke tla go dira tšeo, itokišeletše go gahlana le Modimo wa gago,+ wena Isiraele.
13 Tsebang gore Mohlami wa dithaba+ le Mmopi wa diphefo,+ Yena yo a botšago motho dikakanyo tša gagwe,+ Yena yo a dirago gore mahube a fetoge leswiswi,+ Yena yo a sepelago mafelong a phagamego,+ leina la gagwe ke Jehofa Modimo wa madira.”+
^ Phetolelo ya lentšu ka lentšu e re, “Ke le neile meno a hlwekilego.”